CELEX: 32015R1137
Language: fi
Date: 2015-07-13 00:00:00
Title: Komission asetus (EU) 2015/1137, annettu 13 päivänä heinäkuuta 2015, asetuksen (EY) N:o 1881/2006 muuttamisesta Capsicum spp. -mausteissa olevan okratoksiini A:n enimmäismäärän osalta (ETA:n kannalta merkityksellinen teksti)

14.7.2015   
            
            
               FI
            
            
               Euroopan unionin virallinen lehti
            
            
               L 185/11
            
         KOMISSION ASETUS (EU) 2015/1137,
   annettu 13 päivänä heinäkuuta 2015,
   asetuksen (EY) N:o 1881/2006 muuttamisesta Capsicum spp. -mausteissa olevan okratoksiini A:n enimmäismäärän osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1881/2006 (2) vahvistetaan Capsicum spp. -mausteiden sisältämän okratoksiini A:n enimmäismäärä.
            
         
               (2)
            
            
               Asetuksen (EY) N:o 1881/2006 muuttamisesta annetussa komission asetuksessa (EU) N:o 105/2010 (3) vahvistetaan mausteiden sisältämän okratoksiini A:n enimmäismäärä, joka on saavutettavissa hyviä käytänteitä noudattamalla. Jotta mausteita tuottavilla mailla olisi mahdollisuus ottaa käyttöön ennalta ehkäisevät toimenpiteet ja jotta kauppa ei häiriintyisi kohtuuttomasti, asetuksessa (EU) N:o 105/2010 säädetään lisäksi korkeammasta, 30 μg/kg:n enimmäismäärästä rajoitetuksi ajaksi, ennen kuin aletaan soveltaa 15 μg/kg:n enimmäismäärää. Kyseistä aikaa pidennettiin komission asetuksella (EU) N:o 594/2012 (4)
                  Capsicum spp. -mausteiden osalta 31 päivään joulukuuta 2014. Komission yksiköt ovat yhteistyössä jäsenvaltioiden hallitusten asiantuntijoiden kanssa suorittaneet arvioinnin siitä, ovatko okratoksiini A:n alhaisemmat tasot saavutettavissa, jos eri puolilla maailmaa sijaitsevilla tuotantoalueilla noudatetaan hyviä käytänteitä. Vaikka hyvien käytänteiden noudattaminen eri puolilla maailmaa sijaitsevilla tuotantoalueilla onkin selvästi parantunut, okratoksiini A:n suunniteltua alhaisempaa enimmäismäärää (15 μg/kg) ei voida saavuttaa koko ajan Capsicum spp. -mausteiden osalta, sillä sääolosuhteet ovat toisinaan epäsuotuisat kasvun ja korjuun aikana. Sen vuoksi on aiheellista vahvistaa Capsicum spp. -mausteille uusi okratoksiini A:n enimmäismäärä, joka on saavutettavissa hyviä käytänteitä noudattamalla ja jonka avulla varmistetaan edelleen ihmisten terveyden korkeatasoinen suojelu.
            
         
               (3)
            
            
               Sen vuoksi asetuksen (EY) N:o 1881/2006 liitettä olisi muutettava.
            
         
               (4)
            
            
               Koska korkeampaa, 30 μg/kg:n enimmäismäärää sovellettiin 31 päivään joulukuuta 2014, on aiheellista säätää, että tällä asetuksella vahvistettavaa enimmäismäärää sovelletaan 1 päivästä tammikuuta 2015.
            
         
               (5)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1881/2006 liite tämän asetuksen liitteen mukaisesti.
   2 artikla
   
      Capsicum spp. -mausteita, jotka eivät ole asetuksen (EY) N:o 1881/2006, sellaisena kuin se on muutettuna tällä asetuksella, liitteessä olevan 2.2.11 kohdan nojalla sovellettavan okratoksiini A:n enimmäismäärän mukaisia mutta jotka on laillisesti saatettu markkinoille ennen 1 päivää tammikuuta 2015, voidaan pitää kaupan kyseisen päivämäärän jälkeen niiden vähimmäissäilyvyysajan tai viimeiseen käyttöpäivään saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä heinäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 37, 13.2.1993, s. 1.
   
      (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
   
      (3)  Komission asetus (EU) N:o 105/2010, annettu 5 päivänä helmikuuta 2010, tiettyjen elintarvikkeissa olevien vierasaineiden enimmäismäärien vahvistamisesta annetun asetuksen (EY) N:o 1881/2006 muuttamisesta okratoksiini A:n osalta (EUVL L 35, 6.2.2010, s. 7).
   
      (4)  Komission asetus (EU) N:o 594/2012, annettu 5 päivänä heinäkuuta 2012, asetuksen (EY) N:o 1881/2006 muuttamisesta elintarvikkeissa olevien vierasaineiden okratoksiini A:n, muiden kuin dioksiininkaltaisten PCB-yhdisteiden ja melamiinin enimmäismäärien osalta (EUVL L 176, 6.7.2012, s. 43).
   
      LIITE
      Korvataan asetuksen (EY) N:o 1881/2006 liitteessä olevan 2.2 kohdan ”Okratoksiini A” 2.2.11 kohta seuraavasti:
      
         
                     ”2.2.11.
                  
                  
                     Mausteet, mukaan luettuna kuivatut mausteet
                  
                  
                      
                  
               
                     
                        Piper spp. (niiden hedelmät, valko- ja mustapippuri mukaan luettuina)
                     
                        Myristica fragrans (muskottipähkinä)
                     
                        Zingiber officinale (inkivääri)
                     
                        Curcuma longa (maustekurkuma)
                  
                  
                     15 μg/kg
                  
               
                     
                        Capsicum spp (niiden kuivatut hedelmät, kokonaisina tai jauhettuina, maustepaprikat, chilijauhe, cayenne ja paprika mukaan luettuina)
                  
                  
                     20 μg/kg
                  
               
                     Yhtä edellä olevaa maustetta sisältävät mausteseokset
                  
                  
                     15 μg/kg”